G-Stealer (muusikko)

G-stealer (oik. Sami Keinänen, s. 1973 Rovaniemi) on suomalainen basisti, joka soitti Lordi-yhtyeessä vuosina 1996–1999. Hän soitti bassoa Lordin ensimmäisellä levyllä Bend Over And Pray The Lord, joka julkaistiin vasta vuonna 2012 osana Scarchives Vol. 1 -kokoelmaa. 

G-stealerin ura Lordissa päättyi vuonna 1999, kun hän lähti Englantiin töihin. Keinäsen seuraajaksi basistiksi liittyi Sami "Magnum" Wolking.

G-Stealerin esiintymisasu 

G-Stealerin esiintymisasu oli tehty punaisesta ja mustasta vinyylistä ja se oli mukailtu Alien-, Predator- ja Kenobiitti-elokuvahirviöiden mukaan. Hahmon nimi oli alun perin Gene Replacer, joka tarkoitti "Geenien korvaajaa". Samalla nimi toi mieleen Kissin laulaja-basistin Gene Simmonsin ja toisaalta tarkoitti myös "Genen korvaajaa". Putaansuun mielestä Gene Simmonsia ei voi korvata, ja hän halusi muuttaa nimen muotoon "G-Stealer". G-Stealerin käyttämä puku otettiin vuonna 2000 rumpali Sampsa Astalan Kita-pukua varten takaisin käyttöön. Naamari oli sama ja osa puvusta oli uusiokäytössä. Merkittävin ero oli se, ettei G-Stealerin hahmolla ollut hiuksia.

Diskografia 
Lordi: Bend Over And Pray The Lord (1997)
Lordi: Scarchives Vol. 1 (2012) (kokoelmalevy)

Lähteet
Mie oon Lordi, Jussi Ahlroth, 2006
 MonsterDiscoHell.com

Viitteet 

Suomalaiset basistit
Lordin jäsenet
Vuonna 1973 syntyneet
Elävät henkilöt